**Η δίκη του Θηραμένη**

**Τόπος: Βουλευτήριο Αρχαία Αγορά**

**Πρόσωπα: Κριτίας, Θηραμένης , βουλευτές, Τριάκοντα, 12 νεαροί με μαχαίρια, Σάτυρος, 10 βοηθοί του**

**Στην αίθουσα του βουλευτηρίου ο Θηραμένης αγορεύει. Τα τελευταία λόγια του είναι τα εξής:**

**Θηραμένης**: Εγώ, άνδρες βουλευτές, ποτέ δεν **πείραξα τίμιους πολίτες. Οι αδικίες των 30 προκαλούν δίκαιες αντιδράσεις και πρέπει να σταματήσουν!**

**Όλοι οι βουλευτές σηκώνονται όρθιοι, τον χειροκροτούν και φωνάζουν: Αθώος ο Θηραμένης!**

**Ο Κριτίας πλησιάζει το μέρος που κάθονται οι 30 και τους λέει κάτι μυστικά. Μετά βγαίνει έξω και λέει σε αυτούς που έχουν τα μαχαίρια να μπουν μέσα στην αίθουσα και να στηθούν μπροστά από τα κάγκελα.**

**Οι νεαροί μπαίνουν μέσα μαζί με τον Κριτία**

**Ο Κριτίας ανεβαίνει στο βήμα και λέει:**

**Κριτίας:** Εγώ, κύριοι βουλευτές, νομίζω ότι καθήκον κάθε άξιου ηγέτη είναι, αν δει ότι οι φίλοι του εξαπατώνται, να μην το επιτρέψει. Κι εγώ, λοιπόν, αυτό θα κάνω.

Και μάλιστα, αφού αυτοί εδώ που στέκονται στο κιγκλίδωμα (δείχνει τους άνδρες με τα μαχαίρια) λένε ότι δεν θα μας επιτρέψουν να αφήσουμε ελεύθερο έναν άνδρα που φανερά καταστρέφει την ολιγαρχία.

Αναγράφεται στους νέους νόμους ότι κανένας από τους Τρεις Χιλιάδες δεν μπορεί να θανατωθεί χωρίς τη δική σας ψήφο, αλλά για όσους δεν περιλαμβάνονται σ’ αυτόν τον κατάλογο οι Τριάκοντα έχουν το δικαίωμα να θανατώνουν όποιον θέλουν. Εγώ λοιπόν, διαγράφω τον Θηραμένη αυτόν εδώ από τον κατάλογο, με τη συγκατάθεση όλων μας.

Κι αυτόν, εμείς τον καταδικάζουμε σε θάνατο!

**Ο Θηραμένης πηδάει αμέσως πάνω στο βωμό της Εστίας και λέει:**

**Θηραμένης:** Εγώ, άνδρες, ικετεύω σε ό,τι πιο δίκαιο υπάρχει να μην έχει ο Κριτίας το δικαίωμα να διαγράφει ούτε εμένα ούτε όποιον άλλον από εσάς θελήσει. Σύμφωνα με τον νόμο, τον οποίο αυτοί νομοθέτησαν για όσους περιλαμβάνονται στον κατάλογο, σύμφωνα με αυτόν να δικαζόμαστε κι εσείς κι εγώ.

Και βέβαια, μα τους θεούς, το γνωρίζω ότι σε τίποτα δεν θα με βοηθήσει αυτός ο βωμός, αλλά θέλω να αποδείξω και το εξής, ότι αυτοί είναι όχι μόνο πολύ άδικοι απέναντι στους ανθρώπους, αλλά και πολύ ασεβείς απέναντι στους θεούς.

Απορώ όμως, άνδρες καλοί και αγαθοί, με εσάς, αν δεν βοηθήσετε τον ίδιο σας τον εαυτό, ενώ γνωρίζετε καλά ότι όσο εύκολα διέγραψε εμένα, άλλο τόσο ευκολότερα μπορεί να διαγράψει κι εσάς.

**Ο Κριτίας διατάζει τους 11 να συλλάβουν τον Θηραμένη. Εκείνοι μπαίνουν με τους βοηθούς τους, έχοντας επικεφαλής τον θρασύτατο και αναιδέστατο Σάτυρο.**

**Κριτίας:** Σας παραδίδουμε αυτόν εδώ τον Θηραμένη καταδικασμένο σύμφωνα με τον νόμο. Εσείς οι Έντεκα συλλάβετε και οδηγήστε αυτόν εκεί που πρέπει για να τον εκτελέσετε.

**Ο Σάτυρος και οι βοηθοί του τραβούν τον Θηραμένη από τον βωμό και αυτός αντιστέκεται και φωνάζει:**

**Θηραμένης: Στο όνομα των θεών, σας ικετεύω βουλευτές, μην αφήσετε να με σκοτώσουν. Εσείς οι τριάντα, θα τιμωρηθείτε για τις αδικίες σας. Κριτία, έρχεται η ώρα σου. Θεοί βοηθήστε με.**

**Ο Σάτυρος και οι βοηθοί του σέρνουν τον Θηραμένη μέσα από την αγορά, ενώ αυτός φωνάζει με δυνατή φωνή:**

**Θηραμένης:** Άνδρες Αθηναίοι κοιτάξτε τι παθαίνω! Θα με σκοτώσουν άδικα! Δεν έχω κάνει τίποτε κακό! Ας με βοηθήσει κάποιος!

**Σάτυρος**: Σταμάτα. Αν δε σωπάσεις θα κλάψεις πικρά

**Θηραμένης**: Αν σωπάσω, δεν θα κλάψω;

**Φτάνουν στο κρατητήριο και του δίνουν το κώνειο σε ένα κύπελλο. Αυτός το πίνει και ρίχνει μακριά το υγρό που είχε μείνει στο ποτήρι του, παίζοντας τον κότταβο και λέει:**

**Θηραμένης**: Στην υγεία του όμορφου Κριτία. Ας έχει μια ανάλογη τύχη!

**Πεθαίνει- Τέλος**